b'\n_START_ARTICLE_\nEddington (m\xc3\xa5nekrater)\n_START_SECTION_\nOmgivelser\n_START_PARAGRAPH_\nEddingtonkraterets vestlige rand er forbundet med kraterv\xc3\xa6ggen i Struvebassinet. Mod \xc3\xb8st-syd\xc3\xb8st ligger det mindre, men fremtr\xc3\xa6dende Seleucuskrater. Syd for Eddington ligger Krafftkrateret.\n_START_SECTION_\nKarakteristika\n_START_PARAGRAPH_\nDen sydlige og syd\xc3\xb8stlige rand i Eddington er n\xc3\xa6sten helt forsvundet og har kun efterladt nogle f\xc3\xa5 h\xc3\xb8jderygge og forbjerge i maret, akkurat nok til at spore omridset af det oprindelige krater. Som f\xc3\xb8lge heraf er Eddington nu n\xc3\xa6rmest en bugt i Oceanus Procellarum. Resten af randen er nedslidt og irregul\xc3\xa6r og danner en bue af bjerge, som er bredest mod nord. Kraterbunden er n\xc3\xa6sten uden kratere af betydning, men det n\xc3\xa6sten oversv\xc3\xb8mmede krater "Eddington P" ligger i den syd\xc3\xb8stlige sektor. En eventuel tidligere central top er ikke l\xc3\xa6ngere at se.'